**LU Zinātniskajām institūcijām ir iespēja pieteikties Eiropas Kosmosa aģentūras (EKA) projektos kosmosa tehnoloģijās. konkursā**

Pieteikumus varēs iesniegt **no 2019. gada 27. marta līdz 1. maijam.**
**21. martā plkst. 8.30** Latvijas Nacionālās bibliotēkas telpās Mūkusalas iela 3, Rīgā, potenciālie projektu pieteicēji aicināti apmeklēt semināru, kurā būs iespējams uzzināt plašāku informāciju par pieteikšanās kārtību EKA projektos.

Dalībniekiem no Latvijas ir iespēja radīt inovatīvus un starptautiski konkurētspējīgus produktus ar augstu pievienoto vērtību sadarbībā ar EKA ekspertiem.

EKA programmu ietvaros pieejami 2 milj. eiro:

* lidojumu aparatūras/izstrādājumu (flight hardware) aktivitātēm, kas saistītas ar EKA misijām;
* pētniecības un attīstības aktivitātēm saistībā ar produktu vai tehnoloģiju (aparatūra vai programmatūra) izstrādi;
* kosmosa pielietojumiem, produktiem un pakalpojumiem, izmantojot esošo kosmosa infrastruktūru vai tādu, kura drīzumā būs operatīva;
* sagatavošanās aktivitātēm (pētījumi, priekšizpētes, lietotāju vajadzības vai tirgus izpēte), lai atbalstītu nacionālo konkurētspēju EKA programmās, kurās Latvija nākotnē varētu piedalīties;
* izglītības aktivitātēm.

Visi atlasītie projekti 100% apmērā tiks finansēti no Latvijas iemaksām EKA budžetā.

Papildus informācijai par Latvijas dalību Eiropas Kosmosa aģentūras projektos, aicinām sazināties ar Izglītības un zinātnes ministrijas Augstākās izglītības, zinātnes un inovāciju departamenta vecāko ekspertu Kasparu Karoli, Kaspars.Karolis@izm.gov.lv,
tālr.: 67047996. <http://www.esa.int/ESA>

Pasākums tiek īstenots projekta [1.1.1.5/17/I/002](http://1.1.1.5/17/I/002) “Integrētie nacionālā līmeņa pasākumi Latvijas pētniecības un attīstības interešu pārstāvības stiprināšanai Eiropas pētniecības telpā” ietvaros.